«Järgmine valitsus peab alandama Kossu (soomlaste lemmik, Koskenkorva viin) hinda 6,16 eurole ja keskmise kangusega õlle hinda 70-80 sendile,» kuulutab rõõmuuudist Ilta-Sanomat. Praegu maksab pudel 38kraadilist Koskenkorva viina 14,35 eurot ehk kaugelt üle 200 krooni. Ka uue hinnaga oleks viin kaks korda Tallinna kauplusehinnast kõrgem, kuid ehk ei tasuks  soomlasel seda siitpoolt lahte ostmas käia, arutlevad asjatundjad. Õlletootjad maalivad aga õuduspilti, kuidas Euroopa humalaveemeistrid hakkavad Tallinna vedama oma odavaid tootmisjääke, et soomlased neid ostma tormaksid.